Številka: 110-6-7/2025 -3

Datum: 18.11.2025

Na podlagi prvega odstavka 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE) Občina Postojna - **Skupna občinska uprava občin Postojna, Cerknica, Pivka, Loška dolina in Bloke, Jeršice 3, 6230 Postojna,** objavlja javni natečaj za zasedbo prostega uradniškega delovnega mesta: **Višji svetovalec – višji svetovalec za prekrškovni postopek (šifra DM: C027013)**

Delovno mesto je uradniško delovno mesto, ki se opravlja v nazivu višji svetovalec III, višji svetovalec II, višji svetovalec I

 Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* izobrazba pravne smeri
* opravljeno obvezno usposabljanje za imenovanje v naziv;
* strokovni izpit iz upravnega postopka;
* preizkus znanja za vodenje in odločanje v prekrškovnem postopku;
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali izobrazbo pridobljeno po študijskem programu druge stopnje.

Pri izbranem kandidatu se bo preverjalo, ali ima opravljeno usposabljanje za imenovanje v naziv. V nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi, opraviti usposabljanje, na katero ga bo napotil predstojnik, v skladu s prvim odstavkom 89. člena Zakona o javnih uslužbencih.

Za kandidata, ki je opravili strokovni izpit za imenovanje v naziv skladno z določbami ZJU in/ali se je udeležil priprav na strokovni izpit za imenovanje v naziv, se lahko šteje, da izpolnjuje pogoj obveznega usposabljanja po 89. členu ZJU.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu z 31. členom Zakona o splošnem upravnem postopku (Uradni list RS št. 24/2006-UPB2, 105/2006-ZUS-1, 126/2007, 65/2008, 8/2010, [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb), opraviti najkasneje v treh mesecih od sklenitve delovnega razmerja.

 Delovno področje:

* priprava in pomoč pri pripravi predpisov in drugih zahtevnejših gradiv;
* zbiranje, urejanje in priprava podatkov za obikovanje zahtevnejših gradiv;
* sodelovanje pri oblikovanju sistemskih rešitev in drugih najzahtevnejših gradiv;
* samostojna priprava zahtevnih analiz, informacij, poročil in drugih zahtevnih gradiv s predlogi ukrepov;
* vodenje in odločanje v zahtevnih upravnih postopkih;
* vodenje najzahtevnejših upravnih postopkov;
* vodenje postopkov in izrekanje ukrepov v skladu z Zakonom o prekrških, zakonom o splošnem upravnem postopku in drugimi predpisi;
* vodenje postopkov za prekrške in vročanje dokumentov tujim naslovnikom;
* pomoč pri upravljanju administrativnih in upravnih nalog;
* samostojno opravljanje drugih zahtevnejših upravnih nalog;
* opravljanje drugih nalog po navodilih in usmeritvah nadrejenega.

Prijava mora vsebovati:

* pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
* pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum (dan, mesec, leto) sklenitve in datum prekinitve delovnega razmerja pri posameznemu delodajalcu ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu;
* pisno izjavo o opravljenem usposabljanju za imenovanje v naziv (če ga je kandidat opravil);
* pisno izjavo o opravljenem strokovnem izpitu iz upravnega postopka (če ga je kandidat opravil);
* pisno izjavo o opravljenem preizkusu znanja za vodenje in odločanje v prekrškovnem postopku (če ga je kandidat opravil);

izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* izjavo, da za namen tega natečajnega postopka dovoljuje Skupni občinski upravi pridobitev podatkov iz 6. točke iz uradne evidence. V primeru, da kandidat s tem ne bi soglašal, mora sam priložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v prijavi poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal v prostorih Skupne občinske uprave občin Postojna, Cerknica, Pivka, Loška dolina in Bloke, Jeršice 3, 6230 Postojna.

Z izbranim kandidatom bo sklenjeno delovno razmerje za nedoločen čas, s polnim delovnim časom in šestmesečinim poskusnim delom.

Kandidat, ki ne izpolnjuje natečajnih pogojev v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bo uvrščen v izbirni postopek. V izbirnem postopku se bo presojala strokovna usposobljenost kandidatov na podlagi podane vloge in ustnega razgovora.

Kandidat vloži prijavo v pisni obliki, ki jo pošlje v zaprti ovojnici z označbo: »Javni natečaj za prosto uradniško delovno mesto Višji svetovalec – višji svetovalec za prekrškovni postopek v Skupni občinski upravi« na naslov: Skupna občinska uprava, Jeršice 3, 6230 Postojna oz po elektronski pošti na e-naslov [inspektorat@postojna.si](mailto:inspektorat@postojna.si) v razpisanem roku 20 dni od objave.

Javni natečaj bo objavljen na spletnih straneh Zavoda za zaposlovanje, Občine Postojna (www.postojna.si), Občine Cerknica, Občine Pivka, Občine Loška dolina, Občine Bloke in Skupne občinske uprave.

Za pisno obliko prijave se šteje tudi elektronska prijava, poslana na elektronski naslov: inspektorat@postojna.si, pri čemer veljavnost prijave ni pogojena z elektronskim podpisom.

Kandidati bodo o izbiri obveščeni najkasneje v roku 15 dni po opravljeni izbiri.

Informacije o izvedbi javnega natečaja lahko dobite na tel. št. 05/726-55-69.

Obvestilo o končanem javnem natečaju bo objavljeno na spletnih straneh Občine Postojna, Občine Cerknica, Občine Pivka, Občine Loška dolina, Občine Bloke ter Skupne občinske uprave.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženski in moški spol.